OpenLLM-France/wikimedia huggingface dataset:
# Gaudenci de Novara

* Per a altres significats, vegeu «Gaudenci».
Gaudenci de Novara (Ivrea, província de Torí, 327 - Novara, 22 de gener de 418) fou un religiós, bisbe de Novara. És venerat com a sant per diverses confessions cristianes.

## Biografia

Gaudenci fou convertit al cristianisme pel bisbe Eusebi de Vercelli. Fou amic d'Ambròs de Milà i va predicar la nova fe a la regió de Novara. El successor d'Ambròs, Simplicià, el consagrà bisbe de Novara en 398, formant una nova diòcesi que se separà de la milanesa.

## Veneració

Venerat com a patró de la ciutat i la diòcesi de Novara, se li dedicà la Basilica di San Gaudenzio, amb una altíssima cúpula d'Alessandro Antonelli. És sebollit a la cripta d'aquesta basílica.
* Urna-reliquiari del sant a la basílica de Novara
* Gaudenci marxa d'Ivrea, fresc de Luca Rossetti (Ivrea)
* Basílica de S. Gaudenzio (Novara)
# Albine Caillié

Albine Caillié (Mantes-la-Jolie, Yvelines, 9 de novembre de 1974) va ser una ciclista francesa. Del seu palmarès destaca el que s'especialitzà en el Campionat nacional en contrarellotge de 1998.

## Palmarès

* 1997
** 1a a la Ruta del Muscadet
** Vencedora d'una etapa al Tour de l'Alta Viena
* 1998
** Campiona de França en contrarellotge
* 1999
** 1a a la Ruta del Muscadet i vencedora d'una etapa
** Vencedora d'una etapa al Tour de l'Aude

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# John O'Mahony

John O'Mahony (Kilbeheny, Comtat de Cork, Irlanda, 1816 - Nova York. 1877) fou un dels fundadors de la Germandat Feniana el 1858. El seu pare i el seu oncle havien estat membres dels Irlandesos Units, i havien pres part en la Rebel·lió irlandesa de 1798.
Va ignorar el ban decretat per l'Església Catòlica Romana i es va matricular al Trinity College de Dublín, on va estudiar sànscrit, hebreu i gaèlic irlandès.
El va unir al moviment de Daniel O'Connell de rebuig a l'Acta d'Unió de 1800, però ràpidament se'n desencantà en no veure progressos. Aleshores es va unir al moviment de la Jove Irlanda i va prendre part en la revolta fallida de 1848. Després va abandonar Irlanda cap a França, i d'allí als Estats Units el 1854.
El 1858 va ajudar a fundar la branca americana de la Germandat Republicana Irlandesa (IRB), inicialment coneguda com a Germandat Feniana. A causa de la seva popularitat entre els irlandesos americans va obtenir el grau de coronel del 69è Regiment irlandès de l'exèrcit de la Unió, amb el qual va lluitar a la Guerra civil dels Estats Units. Va ajudar a organitzar el primer dels atacs fenians a l'aleshores colònia britànica del Canadà el 1866 i l'aixecament fenià de 1867 a Irlanda. Va morir el 1877 i fou enterrat al cementiri de Glasnevin de Dublín.
# Marga Mbande

Marga Mbande és una cantant nascuda a Barcelona d'origen equatoguineà.
Nascuda a Barcelona i d'origen equatorial guineà, Marga Mbande va créixer des del principi envoltada de música africana i soul. La seva trajectòria artística comença l'any 2003 amb el grup Dlux, del qual va formar part fins al 2012. Des del 2014 ha actuat habitualment a l'espectacle Nits Màgiques a la Casa Batlló. L'any 2017 presenta Mbande Sound, el seu primer treball d'estudi o enregistrament en solitari, que és el més personal respecte a altres d'anteriors, amb sons de la diàspora, Afro-Pop, Afro-Soul i a Future-dancehall, intentant, a través de la seva música explora les seves arrels.

## Referències

* ↑ «Marga Mbande». Centre de Cultura Contemporània de Barcelona (CCCB). [Consulta: 19 juliol 2020].
* ↑ «Marga Mbande». Revista Idees, Núm. 47, 2019 [Consulta: 19 juliol 2020].
* ↑ «Marga Mbande Afro-Soul, Afro-Pop». Nits Màgiques 2020. Casa Batlló. [Consulta: 19 juliol 2020].
# Polla blava americana

La polla blava americana o polla blava de Martinica (Porphyrio martinica) és una espècie d'ocell de la família dels ràl·lids (Rallidae) que habita vores de llacs amb vegetació flotant d'ambdues Amèriques, des de Tennessee i Ohio cap al sud, per Florida i Texas, a través d'ambdues vessants de Mèxic, per Amèrica Central, les Antilles i Amèrica del Sud, per l'oest dels Andes fins al nord de Xile, i per l'est dels Andes fins al nord de l'Argentina.

## Referències

* ↑ Polla blava de Martinica a CERCATERM Rev. 06/02/2012
# Poranh

Poranh (italià Peveragno, piemontès Povragn) és un municipi italià, situat a la regió del Piemont. L'any 2007 tenia 5.351 habitants. Està situat a la Val Pes, dins de les Valls Occitanes. Limita amb els municipis de Beinette, Bueves, la Clusa, Cuneo i Limon.

## Administració

Llista d'alcaldes :
| Període | Identitat | Partit |
| 2004- | Carlo Toselli | Llista cívica |
# Potamó de Mitilene

Potamó de Mitilene (en grec Ποτάμων), fill del retòric Lesbonax, va ser un retòric grec del temps de l'emperador Tiberi, del que era amic.
Plutarc diu que era una autoritat en Alexandre el Gran. Probablement és aquest Potamó de qui Llucià diu que va viure uns 90 anys. Suides diu que a més d'escriure una vida d'Alexandre el Gran va deixar altres obres:
* ́Ωροι Σαμίων Annals dels Samnis
* Βρούτου ἐγκώμιον Encomi de Brutus
* Περὶ τελείου ῥήτορος La retòrica definitiva
* περὶ τη̂ς διαφορα̂ς, mencionat per Ammònios a l'obra περὶ ὁμοίων καὶ διαφόρων λέξεων, s. v. ἐρωτᾳ̂ν.

## Referències

* ↑ [https://quod.lib.umich.edu/m/moa/acl3129.0003.001/521?rgn=full+text;view=image;q1=PotamonSmith,+William+(ed.).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 513. ]
# Premis de l'Associació de Música Country

Els Premis de l'Associació de Música Country (o CMA Awards per les seves sigles en anglès) són uns premis atorgats anualment per l'Associació de Música Country als Estats Units. Se celebra una entrega de premis televisada amb actuacions d'artistes populars de la música country. Els Premis CMA van presentar-se per primer cop l'any 1967, essent televisats per primer cop l'any 1968.

## Categories

Les categories dels premis atorgats durant aquesta cerimònia són els següents:
* Premi a l'Artista de l'Any de l'Associació de Música Country
* Premi a l'Artista Masculí de l'Any de l'Associació de Música Country
* Premi a l'Artista Femenina de l'Any de l'Associació de Música Country
* Premi al Duo de l'Any de l'Associació de Música Country
* Premi al Grup de l'Any de l'Associació de Música Country
* Premi al Artista Novell de l'Any de l'Associació de Música Country
* Premi al Músic de l'Any de l'Associació de Música Country
* Premi a l'Àlbum de l'Any de l'Associació de Música Country
* Premi al Senzill de l'Any de l'Associació de Música Country
* Premi a la Cançó de l'Any de l'Associació de Música Country
* Premi a l'Esdeveniment Musical de l'Any de l'Associació de Música Country
* Premi al Vídeo de l'Any de l'Associació de Música Country
* Premi a la Trajectòria de l'Associació de Música Country
* Premi a l'Èxit Internacional de l'Associació de Música Country

## Referències

* ↑ «Country Music Awards Association - Country DJ» (en anglès). [Consulta: 13 gener 2023].
* ↑ mmyers. «CMA Awards 2020: Big Wins, Riveting Performances and Touching Tributes» (en anglès americà), 12-11-2020. [Consulta: 13 gener 2023].
* ↑ «CMA World | Kenny Rogers Presented with The Willie Nelson Lifetime Achievement Award - CMA World» (en anglès), 26-04-2014. Arxivat de l'original el 2014-04-26. [Consulta: 13 gener 2023].
# Premi Harold Clayton Urey

El Premi Harold Clayton Urey és atorgat anualment per la Divisió de Ciències Planetàries de l'American Astronomical Society. El premi reconeix i encoratja els èxits destacats en ciència planetària per part d'un jove científic. El premi porta el nom de Harold Clayton Urey.

## Guanyadors del Premi Urey

* 1984 David J. Stevenson
* 1985 Larry W. Esposito
* 1986 Jack Wisdom
* 1987 Steve Squyres
* 1988 Jonathan I. Lunine
* 1989 Christopher P. McKay
* 1990 David J. Tholen
* 1991 Richard P. Binzel
* 1992 Jack J. Lissauer
* 1993 Roger Yelle
* 1994 Karen Jean Meech
* 1995 Emmanuel Lellouch
* 1996 Heidi Hammel
* 1997 Renu Malhotra
* 1998 Erik I. Asphaug
* 1999 Douglas P. Hamilton
* 2000 Alessandro Morbidelli
* 2001 Michael E. Brown
* 2002 Brett J. Gladman
* 2003 Robin M. Canup
* 2004 Jean-Luc Margot
* 2005 David Nesvorný
* 2006 Tristan Guillot
* 2007 Francis Nimmo
* 2008 sense premi
* 2009 Sarah Stewart-Mukhopadhyay
* 2010 Jonathan Fortney
* 2011 Eric B. Ford
* 2012 Alberto G. Fairen
* 2013 Anders Johansen
* 2014 Matija Ćuk
* 2015 Geronimo Villanueva
* 2016 Leigh Fletcher
* 2017 Bethany Ehlmann
* 2018 Francesca DeMeo
* 2019 Kelsi Singer

## Referències

* "Harold C. Urey Premi en Ciència Planetària". «Harold C. Urey Prize in Planetary Science». [Consulta: 12 gener 2015]. Recuperat
# Principis de Madrid

Els Principis de Madrid són un dels acords de pau proposats per al conflicte de l'Alt Karabakh. La proposta va ser presentada pels ministres d'afers exteriors d'Armènia i de l'Azerbaidjan en la conferència ministerial de l'Organització per a la Seguretat i la Cooperació a Europa (OSCE), celebrada a Madrid al novembre de l'any 2007.
Els acords van originar-se a partir d'una versió revisada de la proposta d'acords per a la pau presentada pels estats del Grup de Minsk d'OSCE (França, Rússia i els Estats Units) a l'estiu de 2006.
Els representants d'Armènia i de l'Azerbaidjan van coincidir en diversos punts de l'acord, encara que van diferir en la data límit de la retirada de les forces armènies dels territoris ocupats o en els mecanismes de decisió per a decidir el futur estatus de l'Alt Karabakh.
A l'agost de 2016, el Comitè Nacional Armeni dels Estats Units (ANCA, per les seves sigles en anglès) —el lobby armeni dels Estats Units— va llançar una campanya contra els Principis de Madrid, on reclamava que aquests es van basar en la Conferència de Hèlsinki i eren "temeraris" i "antidemocràtics", demanant que l'administració Obama els rebutgés.

## Principis

Al juliol de 2009, durant el G8 celebrat a L'Aquila (Itàlia), els tres copresidents del Grup de Mink de l'OSCE, Medvédev, Obama i Sarkozy, van llançar una declaració que va instar els presidents d'Armènia i l'Azerbaidjan, Serzh Sargsyan i Ilham Alíev, a "resoldre les seves diferències i finalitzar el seu acord sobre la base d'aquests Principis Bàsics".
D'acord amb aquest anunci, els Principis Bàsics per a la solució del conflicte a l'Alt Karabakh estaven basats en la Conferència de Hèlsinki de 1975. Aquests principis són la no-utilització de la força, la integritat territorial i la igualtat de drets i autodeterminació dels pobles.
La declaració abans esmentada també va revelar els sis elements per a aquest acord:
* Retorn dels territoris que envolten l'Alt Karabakh baix control àzeri;
* Un estat interí per a l'Alt Karabakh amb garanties per a la seva seguretat i autogovern;
* Un corredor que uneixi Armènia amb l'Alt Karabakh;
* Futura determinació sobre l'estatus legal final de l'Alt Karabakh a través de l'expressió de la voluntat del territori;
* El dret dels desplaçats i refugiats a tornar als seus antics llocs de residència; i
* la posada en marxa d'una operació de manteniment de la pau per part de les forces de seguretat internacionals.

## Vegeu també

* Protocol de Biskek

## Referències

* 1 2 «Armenian, Azerbaijani Presidents Agree On Preamble To 'Madrid Principles'». ReliefWeb. [Consulta: 29 novembre 2010].
* ↑ «Tell President Obama: Reject the Reckless Madrid Principles; Support a Real Karabakh Peace». cqrcengage.com. [Consulta: 22 desembre 2016].
* 1 2 «Statement by the OSCE Minsk Group Co-Chair countries». OSCE, 10-07-2009. [Consulta: 6 desembre 2015].
# Prefectura de Shimane

La Prefectura de Shimane (島根県, Shimane-ken) és a la regió de Chūgoku a l'illa de Honshu al Japó. La capital és Matsue.

## Ciutats

* Gōtsu
* Hamada
* Izumo
* Masuda
* Matsue (capital)
* Ōda
* Unnan
* Yasugi

## Districtes

* Hikawa
** Hikawa
* Iishi
** Iinan
* Kanoashi
** Tsuwano
** Yoshika
* Nita
** Okuizumo
* Oki
** Ama
** Chibu
** Nishinoshima
** Okinoshima
* Ōchi
** Kawamoto
** Misato
** Ōnan
* Yatsuka
** Higashiizumo
# Processador escalar

Processador escalar, un processador és de tipus escalar si només tracta una dada alhora. D'altra banda, un processador és superescalar si pot tractar més d'una dada a la vegada.

## Exemple

Si suposem un processador bàsic amb instruccions de 4 estapes:
* IF (instruction fetch) : anar a buscar la instrucció.
* ID (instruction decode) : decodificar la instrucció.
* EX : execució de la instrucció.
* MEM : actualitzar la memòria
on t0,t1,t2,t3,t4,t5,t6 és l'escala temporal
I1,I2,I3,I4 són les instruccions nº 1,2,3,4
Llavors un processador escalar tindria el diagrama temporal següent:
| Etapa | t0 | t1 | t2 | t3 | t4 | t5 | t6 |
| Buscar | I1 | I2 | I3 | I4 | | | |
| Decodificar | | I1 | I2 | I3 | I4 | | |
| Executar | | | I1 | I2 | I3 | I4 | |
| Actualitzar | | | | I1 | I2 | I3 | I4 |
En canvi un processador superescalar tindria el diagrama temporal següent:
| Etapa | t0 | t1 | t2 | t3 | t4 |
| Buscar | I1 I2 | I3 I4 | | | |
| Decodificar | | I1 I2 | I3 I4 | | |
| Executar | | | I1 I2 | I3 I4 | |
| Actualitzar | | | | I1 I2 | I3 I4 |

## Referències

* ↑ «Scalar processor dictionary definition | scalar processor defined». www.yourdictionary.com. Arxivat de l'original el 2016-12-27. [Consulta: 26 desembre 2016].
* ↑ «Processador Superescalar» (en angles). https://vlsiweb.stanford.edu.+[Consulta: 26 desembre 2016].
* ↑ «what is difference between Superscaling and pipelining?». stackoverflow.com. [Consulta: 26 desembre 2016].

## Vegeu també

* Processadors superescalars
* Processadors VLIW
* Processador vectorial
* Processador multinucli
# Processador superescalar

Processador superescalar, un processador és de tipus superescalar si tracta diverses dades alhora. D'altra banda, un processador és escalar si pot tractar només una dada a la vegada.
En la taxonomia de Flynn, hi ha la classificació dels diferents tipus de processadors superescalars.

## Exemple

Si suposem un processador bàsic amb instruccions de 4 etapes:
* IF (instruction fetch) : anar a buscar la instrucció.
* ID (instruction decode) : decodificar la instrucció.
* EX : execució de la instrucció.
* MEM : actualitzar la memòria
on t0,t1,t2,t3,t4,t5,t6 és l'escala temporal
I1,I2,I3,I4 són les instruccions nº 1,2,3,4
Llavors un processador escalar tindria el diagrama temporal següent:
| Etapa | t0 | t1 | t2 | t3 | t4 | t5 | t6 |
| Buscar | I1 | I2 | I3 | I4 | | | |
| Decodificar | | I1 | I2 | I3 | I4 | | |
| Executar | | | I1 | I2 | I3 | I4 | |
| Actualitzar | | | | I1 | I2 | I3 | I4 |
En canvi un processador superescalar tindria el diagrama temporal següent:
| Etapa | t0 | t1 | t2 | t3 | t4 |
| Buscar | I1 I2 | I3 I4 | | | |
| Descodificar | | I1 I2 | I3 I4 | | |
| Executar | | | I1 I2 | I3 I4 | |
| Actualitzar | | | | I1 I2 | I3 I4 |

## Referències

* ↑ «Scalar processor dictionary definition | scalar processor defined». www.yourdictionary.com. Arxivat de l'original el 2016-12-27. [Consulta: 26 desembre 2016].
* ↑ «Processador Superescalar» (en angles). https://vlsiweb.stanford.edu.+[Consulta: 26 desembre 2016].
* ↑ «what is difference between Superscaling and pipelining?». stackoverflow.com. [Consulta: 26 desembre 2016].

## Vegeu també

* Processador escalar
* Processadors VLIW
* Processador vectorial
* Processador Multinucli
# Proclamació de la República Brasilera

La proclamació de la república del Brasil, va tenir lloc el 15 de novembre de 1889 a Rio de Janeiro. Organitzada per una facció de l'Exèrcit brasiler dirigit pel mariscal republicà Deodoro da Fonseca, va prendre la forma d'un cop d'estat militar que va posat fi al regnat de l'emperador Pere II del Brasil i a l'existència fins i tot del règim imperial.
Les poques persones que van assistir als esdeveniments no es van adonar que es tractava d'una revolució. L'historiadora Lídia Besouchet destaca que
| « | rarament una revolució té lloc d'una manera tan pacífica | » |
. Al llarg del cop d'estat, Pere II no mostra cap emoció, com si no estigués afectat per la seva sortida Rebutja tots els suggeriments avançats pels polítics i els caps militars per reprimir la rebel·lió. Es va produir una important reacció monàrquica però va ser reprimida amb força pels republicans, i ni Pere II ni la seva filla donen suport realment a la restauració Mantinguda a part del cop d'estat i comprovant l'acceptació passiva de la situació per l'emperador, la classe política aprova el reemplaçament de la monarquia per una república. No sap que l'objectiu dels organitzadors del cop d'estat és la creació d'una dictadura més que una república presidencial o parlamentària
Poc després d'haver fet fora el president del Consell Afonso Celso de Assis Figueiredo, vescomte de Ouro Preto, i fet detenir la família imperial, empresonada al seu palau i a continuació exiliada, el mariscal Deodoro da Fonseca s'autoproclama president del govern provisional, posa en marxa un govern provisional En el qual ocupen una plaça els ministres Benjamin Constant Botelho de Magalhães, Quintino Bocaiúva, Rui Barbosa, Campos Sales, Aristides Lobo, Demétrio Ribeiro i Eduardo Wandenkolk, tots membres de la maçoneria brasilera i addictes del positivisme, la divisa dels quals, ordre i progrés (ordem y progresso), adorna la bandera de la nova república.

## Referències

* ↑ Schwarcz, pàg. 459
* ↑ Lyra, pàg. 96
* ↑ Besouchet, pàg. 538
* ↑ Barman, pàg. 361
* ↑ Carvalho, pàg. 217
* ↑ Salles, pàg. 194
* ↑ Barman, pàg. 394
* ↑ Lyra, pàg. 119-120

## Bibliografia

* Schwarcz, Lilia Moritz. Companhia das Letras. As barbas do Imperador: D. Pedro II, um monarca nos trópicos. 2, 1998. ISBN 85-7164-837-9.
* Lyra, Heitor. Itatiaia. História de Dom Pedro II (1825–1891): Declínio (1880–1891). 3, 1977.
* Besouchet, Lídia. Nova Fronteira. Pedro II e o Século XIX. 2, 1993. ISBN 85-209-0494-7.
* Barman, Roderick J. Stanford University Press. Citizen Emperor: Pedro II and the Making of Brazil, 1825–1891, 1999. ISBN 0-8047-3510-7.
* Calmon, Pedro. J. Olympio. História de D. Pedro II. 5, 1975.
* Carvalho, José Murilo de. Companhia das Letras. D. Pedro II: ser ou não ser, 2007. ISBN 978-85-359-0969-2.
* Salles, Ricardo. Topbooks. Nostalgia Imperial, 1996. OCLC 36598004.
# Província marítima de Castelló

Castelló és una de les trenta províncies marítimes en les quals es divideix el litoral espanyol. Comprèn des del paral·lel de la gola de Cerrada de latitud 39° 43′ N fins a la línia que parteix amb rumb 135º del riu de la Sénia. Limita al nord amb la província marítima de Tarragona i al sud amb la província marítima de València.
La capitania d'aquesta província marítima està situada a Castelló de la Plana. El seu port més important és el port de Castelló de la Plana.
Consta dels següents districtes marítims:
* Borriana (CP-1), des de la gola de Cerrada fins al riu Millars
* Castelló de la Plana (CP-2), des del riu Millars fins a la Torre de Capicorb.
* Vinaròs (CP-3), des de la torre de Capicorb fins al riu de la Sénia.

## Referències

* ↑ Ministerio de Fomento.
# Província marítima d'Alacant

La província marítima d'Alacant és una de les trenta províncies marítimes amb les que es dividix el litoral d'Espanya. Va des del Mojón (Múrcia) amb la latitud 37° 50′ N fins a la línia que partix amb rumb 45° des del riu Molinell. Limita al nord amb la província marítima de València i al sud amb la província marítima de Cartagena.
La capitania d'esta província marítima està situada en Alacant. El seu port més important és el port d'Alacant.
Consta dels següents districtes marítims:
* Torrevella (AT-1), que va des del Mojón fins al riu Segura.
* Santa Pola (AT-2), que va des del riu Segura fins al cap de Santa Pola.
* Alacant (AT-3), que va des del cap de Santa Pola fins a la torre del Barranc de l'Aigua.
* La Vila Joiosa (AT-4), que va des de la Torre del Barranc de l'Aigua fins a la punta de l'Albir, devora la platja de l'Albir.
* Altea (AT-5), que va des de la punta de l'Albir fins al cap de la Nau.
* Dénia (AT-6), que va des del cap de la Nau fins al barranc del Molinell.

## Referències

* ↑ Ministerio de Fomento.
# Programari wiki

El programari wiki o les eines de programari per a wikis són una forma de programari col·laboratiu per a donar suport a les Wikis. Usualment s'implementen via la interfície CGI dels servidors web. Un Wiki és un lloc que permet llegir, editar i crear pàgines que al final són visualitzades en format HTML. Els wikis s'utilitzen com suport per a la col·laboració, per a documentació, recopilació d'informacions, etc. Típicament, les pàgines s'emmagatzemen en una base de dades i s'inclouen hipervincles generats dinàmicament. La Wikipedia és un exemple de wiki.

## Història

El primer programari per a viquipèdies, va ser creat per Ward Cunningham cap a 1995.. En l'actualitat, existeix una gran varietat d'eines per a wikis. Molts d'ells es distribueixen amb llicència GPL.
Un programari per a wikis inclou tot el necessari per a córrer un wiki. Açò pot incloure, a més del motor Wiki, un servidor Web, una eina de suport de versions, un editor WYSIWYG en Javascript, un generador de gràfiques, de notació matemàtica, una eina de dibuix i moltes altres extensions possibles...

## Algunes eines de programari per a wikis
### En Java

* Clearspace
* Confluence
* HMath
* JSPWiki
* SnipSnap
* WikiWeka
* POPWiki

### En Perl

* OddMuse
* UseModWiki
* Kwiki
* Lexi
* Socialtext
* TWiki
* Ariel

### En PHP

* CitiWiki
* MediaWiki
* PhpWiki
* PmWiki
* QwikiWiki
* TikiWiki
* TipiWiki
* Visualwiki
* WackoWiki
* WakkaWiki
* WikkaWiki
* UniWakka
* WikiRootry
* DokuWiki

### En Python

* MoinMoin
* Piki
* Pikie
* ViewVC
* Wikinehesa
* WyPy
* Zwiki

### En Smalltalk

* Swiki

### En Ruby

* Instiki

### Llenguatge de desenvolupament desconegut

* MyWiki
* ProjectForum
* Riters
* Parsewiki

## Referències

* ↑ The Wiki Way. Quick collaboration on the Web, Addison-Wesley (April 2001) ISBN 0-201-71499-X
* ↑ http://www.alexa.com/topsites Arxivat 2018-12-26 a Wayback Machine.
* ↑ Breakdown of active wikis on WikiIndex

## Enllaços externs

* Llista d'eines Wiki (anglès)
* Com començar una wiki (anglès)
* Regles de format de text d'UseMod wiki (castellà)
# Prienai

Prienai ( escoltar (?·pàg.)) és una ciutat de Lituània situada al comtat de Kaunas, es troba a 39 km al sud de Kaunas al marge del riu Neman. L'aeroport Pociūnai està associat amb la ciutat. El nom és un derivat d'un cognom Prienas.

## Història

La primera menció documentada de Prienai és el1502 [2] quan el Gran Duc de Lituània Alexander va donar la terra de Prienai al noble Glinskis Mykolas. El dret de Magdeburg es va concedir a la ciutat el 1609, començant un període de creixement que va continuar durant els segles XVII i XVIII. Durant la Segona Guerra Mundial, la ciutat va ser ocupada per tropes alemanyes, a causa d'això Prienai va perdre molts dels seus habitants: la gent va emigrar o va ser evacuada forçosament, mentre que els jueus van ser matats pels nazis.

## Agermanament

Prienai forma part del Douzelage, el pla europeu d'agermanament entre diverses ciutats de països integrants de la Unió Europea:
| Altea, Espanya - 1991 Bad Kötzting, Alemanya - 1991 Bellagio, Itàlia - 1991 Bundoran, Irlanda - 1991 Granville, França - 1991 Holstebro, Dinamarca - 1991 Houffalize, Bèlgica - 1991 Meerssen, Països Baixos - 1991 | Niederanven, Luxemburg - 1991 Préveza, Grècia - 1991 Sesimbra, Portugal - 1991 Sherborne, Regne Unit - 1991 Karkkila, Finlàndia - 1997 Oxelösund, Suècia - 1998 Judenburg, Àustria - 1999 Chojna, Polònia - 2004 | Kőszeg, Hongria - 2004 Sigulda, Letònia - 2004 Sušice, República Txeca - 2004 Türi, Estònia - 2004 Zvolen, Eslovàquia - 2007 Marsaskala, Malta - 2009 Siret, Romania - 2010 |

## Referències

* ↑ A. Vanagas. Lietuvos miestų vardai. 1996, p.182
* ↑ «Douzelage.org: Member Towns». www.douzelage.org. Arxivat de l'original el 2009-04-06. [Consulta: 10 novembre 2013].
# Província de Chlef

La província o wilaya de Chlef (àrab: ولاية الشلف, wilāyat ax-Xalf) és una província o wilaya d'Algèria. Té una població de 858.695 habitants i una àrea de 4.792 km². La seva capital és la ciutat de Chlef. Altres ciutats són Port Breira i Ténès.

## Enllaços externs

* Web oficial de la província de Chlef Arxivat 2005-02-22 a Wayback Machine.